4 
Cranium antica parte membranaceum. Orbita plerisque a tergo clausa. Os tympani mo- 
bile, nec cum cranio concretum, sed ex ansa ossis occipitalis lateralis, ossis temporalis ac mastoi- 
dei suspensum. Os parietale duplicem plerumque ramum emittit, cum osse temporali ac ma- 
stoideo sui lateris coeuntem, rarius simplicem os temporale utrumque excipientem. Ossa pa- 
latina a se invicem remota; pterygoidea a sphenoideo diremta, postice longissime divergentia. 
Trabecula utrinque ossea (columella Cuvieri) ossibus pterygoideis inferne insistens, superiori parte 
ossi parietali acclinata. Narium aperturae in utroque ossis intermaxillaris latere sitae. Thorax 
plerisque perfectus. Apparatus sterno-scapularis excepto Acontia omnibus 3 ), anomalis anguiformi- 
bus minus quidem perfectus, at binas semper claviculas utrinque exhibens anteriorem furculae avium 
et mammalium claviculae, alteram posteriorem s. coracoideam claviculae avium comparandam. 
Pulmones duo aequales vel subaequales bronchiis simplicibus indivisis adhaerentes. 
Familiae multae. Genera permulta. 
SUBORDO III. 
Annui at i. 
Dentes maxillis adnati iis ve rarius concreti. Maxillae labiis adpressis, margine liberis 
obductae. Lingua libera mobilis. Aures tympano privatae, sub cute latentes. Oculi parvi, 
superinducta cute obcoecati. Corpus continuum, vermiculare. Cauda continua, brevissima, ob- 
tusa. Cutis annulata, annulis impressa scutellorum vestigia exhibentibus. Pedes plerisque 
omnino nulli, rarius antici. Ani rima transv ersa. Penis duplex. 
Cranium omnino solidum. Orbita incompleta, osse orbitali s. frontali posteriore ac zygo- 
matico deficientibus. Os tympanicum cum cranio connatum, oblique pronum. Os parietale simplex, 
processu posteriori lato deorsum flexo ossi occipitali tecti ad instar incumbens. Columella nulla. 
Ossa temporalia et mastoidea haud distincta. Pterygoidea et palatina latissima orbitae fossaeque 
temporalis fundum constituentia. Pulmo unicus, angustus, cylindricus cum alterius parvo rudi- 
mento. Apparatu sterno -scapulari apodes omnino carent; Chirotae, pedibus anticis praedito, 
sternum contigit, ossiculo scapulo -claviculari utrinque instructum, sed furcula privatum. 
Familia unica Amphisbaenarum , genera pauca amplecteris. 
Excursus II. Ex iis, quae modo exposuimus, satis, opinor, apparebit, saurorum typum non 
nisi in medio ordine purum exhiberi, ad extremos vero fines nimis alienari. Idem in omnibus 
regni animalium provinciis, dummodo naturalibus limitibus circumscriptae sint, semper invenimus. 
Intermedias praeterea sectiones ac normam maxime sequentes, maximam ubique generum copiam 
et ditissimam formarum varietatem ostendere videmus; perpauca vero genera, paucissimasque fa- 
milias abnormibus sectionibus contineri. Haud igitur mirandum, quod etiam in saurorum ordine 
prima ac postrema sectio unam tantum familiam continent paucisque generibus pollent, altera 
vero, quae medium tenet, familiis generibusque multis iisque polymorphis abundat. Hic etiam 
summa formarum atque vitae generis varietas. Alia lento incedentia gressu in arboribus victitant, 
alia humi velociter currunt vel serpentino labuntur motu. Inde magna externi corporis dissimili- 
tudo, diversissima trunci specie ac membrorum perfectione parta, sed internarum, quae quidem 
typum complectuntur, partium magna in summa varietate conformitas. Qua in varietate forma- 
rum duas facile cohortes agnoscimus, alteram eorum, quos lingua tenuiori furcata vel leviter excisa 
insignes Leptoglossos vocare placet, alteram eorum, quibus lingua crassa, obtusa, apice subintegra 
contigit, ideoque Pachyglossis nomen imponere in promptu est. In utraque autem plures conti- 
nentur familiae, quarum aliae lacertinum habitum integrum semper servant, aliae vero eundem vel 
in omnibus vel in inferioribus, saltem generibus plus minusve immutatum ostendunt. Sic in le- 
ptoglossorum cohorte qui elongata furcataque lingua gaudent, Fissilingues, lacertinam nunquam 
deponunt speciem. Illae vero familiae, quas propter breviorem linguam communi Brevilinguium 
Nota 3. Etiam in Angue fragili nullam e praecipuis apparatus sterno-scapularis partibus deficere puto. Hunc enim 
si cum eodem apparatu Scincorum et cum imperfecto Pseudopodis, qualis a Muliero (Tiedemanns u. Treviranus Zeitschr. f. 
Phys. IV. 2. p. 227. t. 19. fig. 2.) describitur, comparas, non solum discus sterni cartilagineus adest, verum etiam ossis ster- 
nalis intermedii (os impair Cuv.) parvum invenitur rudimentum, cartilagini priori incumbens , quod e Scincorum typo for- 
mam crucis, apud illos singularem, paene totam retinuit et ab eodem Pseudopodis osse (lit. a ic. Midi) non nisi processuum 
lateralium brevitate discrepat. Claviculae anteriores gracillimae a latis iisque magno foramine pertusis Scincorum claviculis 
longius recedunt, sed cum iisdem Pseudopodis ossibus (c. illius ic.) apprime conveniunt. Claviculas posteriores sive coracoi- 
deas cum inferiori scapulae parte, hic ossificata, in Pseudopode cartilaginea, concrevisse puto. Sic earum partium, quas 111. 
Miillerus ex Pseudopode descripsit, hic nullam equidem desidero. 
